በጉጉት ሲጠበቅ የነበረው የፖለቲከኞቹ ውይይት ተራዘመ
 የኢትዮጵያ ስትራቴጂክ ጥናት ተቋም በመጪው ሃሙስ የካቲት 5/2012 በተለያየ የፖለቲካ አቋማቸው በሚታወቁ ከፍተኛ የፖለቲካ አመራሮች መካከል ሊያደርግ የነበረው ውይይት ተራዘመ፡፡በዲሞክራሲያዊ ሽግግር፣ በሰላምና መረጋጋት ዙሪያ ሊካሄድ የነበረው ውይይት እና ክርክር ከተወያዮቹ መካከል በዕለቱ መገኘት ባለመቻላቸው እንደተራዘም ታውቋል፡፡በውይይቱም ልደቱ አያሌው ከኢዴፓ፣ ጃዋር መሃመድ ከኦፌኮ፣ አንዱለም አራጌ ከኢዜማ፣ ጌታቸው ረዳ ከሕወሃት፣ ደሳለኝ ጫኔ (ዶ/ር) ከአብን ፣አብርሃ ደስታ ከአራና ትግራይ፣ ሀሰን ሞአሊን፣ ኮንቴ ሙሳ (ዶ/ር) ከአፋር  ሕዝቦች ፓርቲ ፣ መረራ ጉዲና (ዶ/ር) ከአፌኮ የተካተቱ ነበሩ፡፡ይሁን እንጂ በፖለቲከኞቹ መካከል  ሊደረግ የነበረው  ውይይት በትክክል መቼ እንደሚደረግ የታወቀ ነገር የለም፡፡